AIŠKINAMASIS RAŠTAS

Dėl partnerystės sutarties pasirašymo

1. **Parengto tarybos sprendimo projekto tikslai ir uždaviniai:**

Sprendimo projekto tikslas – pritarti, kad Molėtų rajono savivaldybė (toliau-Savivaldybė) pasirašytų partnerystės sutartį su UAB „Molsolar“ (toliau - Vystytojas) dėl projekto „Vietinės reikšmės kelio Nr. Su-35 Padvarniai – Suginčiai ruožo kapitalinis remontas ir vietinės reikšmės privažiavimo kelio prie 110 kV inžinerinių tinklų skirstyklos žemės sklype, kadastrinis Nr.6260/0001:350, statyba Padvarnių k., Suginčių sen., Molėtų raj. sav.“ įgyvendinimo.

Vystytojas, kuris vykdo Saulės elektrinės parko įrengimo Molėtų r. Suginčių sen., Padvarnių k. projektą, savo lėšomis, jėgomis, rizika ir atsakomybe atliktų vietinės reikšmės kelio Nr. Su-35 Padvarniai – Suginčiai ruožo kapitalinį remontą. Taip pat Vystytojas įsipareigoja, po elektrinės statybos darbų, atstatyti statybos metu pažeistas dangas pagrindiniame Padvarnių- Suginčių kelyje.

Kadangi pagal Lietuvos Respublikos kelių įstatymo nuostatas vietinės reikšmės viešieji keliai ir gatvės nuosavybės teise priklauso savivaldybėms, turi būti pasirašoma partnerystės sutartis, kad Vystytojui būtų suteikti įgaliojimai vykdyti projektavimo ir statybos darbus, numatyti Savivaldybės ir Vystytojo įsipareigojimai, atsakomybė ir kitos sąlygos.

1. **Siūlomos teisinio reguliavimo nuostatos:**

Sprendimu siūloma pritarti partnerystės sutarties pasirašymui, kuria vadovaujantis Savivaldybė suteiks įgaliojimą Vystytojui organizuoti projektavimo, darbų vykdymo procedūras.

1. **Laukiami rezultatai:**

Pasirašius partnerystės sutartį su Vystytoju bus atnaujintas vietinės reikšmės kelio ruožas, kuriuo galės naudotis visi aplinkiniai žemės sklypų savininkai ir kiti gyventojai.

**4**. **Lėšų poreikis ir jų šaltiniai:**

Visi darbai bus finansuojami Vystytojo lėšomis.

**5. Kiti sprendimui priimti reikalingi pagrindimai, skaičiavimai ar paaiškinimai.**

Kitų sprendimo priėmimui reikalingų pagrindimų nėra poreikio.